सोमवार को दिन में तेज धूप होने से गर्मी बढ़ी हुई थी। लोग गर्मी से बेहाल रहे। इस बीच मंगलवार सुबह अचानक आसमान में काली घटाएं छाने लगी। कुछ मिनटों में ही आसमान काले-सफेद बादलों से ढक गया और लोगों को तेज धूप से राहत मिली। बरसात होने पर लोगों ने गर्मी से राहत महसूस की। कुछ स्थानों पर युवाओं ने बरसात का लुत्फ उठाया। ठंडी हवा चली एवं मौसम खुशनुमा बना रहा। लेकिन जहां गर्मी से थोड़ी राहत मिली वहीं कहीं-कहीं जल जमाव से भी परेशानी हुई। हालाकिं गन्ने की फसल की प्यास इस बारिश ने बुझा दी है।